**Anunț**

**privind inițierea consultărilor publice asupra proiectului Hotărârii Guvernului cu privire la aprobarea Programului național al Republicii Moldova privind conservarea și utilizarea durabilă a resurselor genetice vegetale pentru alimentație și agricultură pentru anii 2019-2023**

În conformitate cu prevederile Legii nr. 239-XVI din 13 noiembrie 2008 privind transparența în procesul decizional, Ministerul anunță, începînd cu **14 septembrie** **2018**, inițierea consultărilor publice asupra proiectului Hotărârii Guvernului cu privire la aprobarea Programului național al Republicii Moldova privind conservarea și utilizarea durabilă a resurselor genetice vegetale pentru alimentație și agricultură pentru anii 2019-2023.

**Scopul proiectului:** Scopul principal al Programului realizat constă în promovarea securității alimentare și dezvoltarea durabilă a agriculturii prin asigurarea păstrării resurselor genetice vegetale pentru alimentație și agricultură și crearea unei baze sigure pentru studiul lor multilateral și utilizarea rațională.

**Impactul proiectului:** Programul va avea impact pozitiv asupra dezvoltării sectorului agro-industrial și ocrotirii biodiversității agricole. Vor fi create condiții necesare pentru păstrarea formelor locale de culturi agricole, rudelor sălbatice ale plantelor cultivate, se vor crea condiții favorabile pentru accesul amelioratorilor la material genetic valoros necesar pentru obținerea unor soiuri și hibrizi noi productivi și rezistenți la stresurile biotice și abiotice. Se va intensifica conlucrarea între instituțiile de ramură din domeniul agrar cu cele de profil biologic, ecologic, silvic, fapt ce va permite o conlucrare eficientă la realizarea unor obiective strategice ale țării.

 Recomandările pe marginea proiectului Hotărârii de Guvern sus menționat, pot fi expediate până pe data de **11 octombrie 2018** în adresa persoanei responsabile: Marin Grama, consultant superior, Direcţia politici de producţie, procesare şi reglementare a calității produselor de origine vegetală, Ministerul Agriculturii, Dezvoltării Regionale şi Mediului, Republica Moldova, MD-2005, or. Chişinău, str. Constantin Tănase 9, E-mail: marin.grama@madrm.gov.md, telefon de contact: 022-204-573.